Манчестер_Сити
XXI ғасырдың басы
2012/13 маусымының күзінде «Манчестер Сити» сәтсіздіктерге жолықты. 2012 жылдың 25 қырқүйегінде Лига Кубогының 1/16 финалында «Манчестер Сити» «Астон Вилла» клубынан 2:4 есебімен жеңіліп қалды. УЕФА Чемпиондар Лигасының топтық кезеңінде 3 рет жеңіліс тауып және 3 рет тең нәтиже көрсетіп, жақсырақ нәтиже көрсете алмай, «Боруссия Дортмунд », «Реал Мадрид » және амстердамдық «Аякс » клубтарынан кейін, 3 ұпаймен, соңғы орын алып, жарыспен қоштасты. Премьер-Лигадағы алғашқы жеңілісін, 2012 жылдың 9 желтоқсанында өзінің көршілестері «Манчестер Юнайтедпен » кездескенде 2:3 есебімен жеңіліп, сол кезде тапты. Сол кезден кейін, «Манчестер Сити» 9 жеңіс, 6 тең ойын және 1 жеңіліспен екінші орынға тұрақтады. Сол жеңілістен кейін, 26 желтоқсанда, «Сандерлендтен» 0:1 есебімен жеңіліп, екінші жеңілісін алды. Осыдан кейін «Сити» жеңілмей, 2013 жылдың 13 қаңтарында, лондондық «Арсеналды » 2:0 есебімен жеңіп, жеңіс сериясын бастады. Қыстық трансферде, Гуннар Нильсен, Майкл Джонсон, және «Милан » клубына €20 миллион бағасына Марио Балотелли атты үш ойыншы команда қатарынан кетті.2012/13 маусымның екінші бөлігінде «Сити» 4-ақ жеңіліс алып, өзінің көршілестері «Манчестер Юнайтедті» 2:1 есебімен жеңіп, өш бере алса да, «Сити» «Манчестер Юнайтедтен» 11 ұпайға қалып қойып, Англия Премьер-Лигасының екінші орынында аяқтады. Бұдан басқа, «Сити» Лига Кубогында «Челсиді» жартылай финалда артта қалдыра алса да, шешуші кезеңде «Уиган Атлетик » клубынан 1:0 есебімен жеңіліп, кубок иегері атана алмады. Соңында, «Сити» 2012/13 маусымында бірде-бір жүлде ала алмай, дымсыз қалды. Бұдан кейін, Роберто Манчиниді бапкерлік орнынан босатуға тура келді. Итальяндық маман орнына өзінің ассистенті Брайан Киддті уақытша қоя тұрды. Роберто Манчини кеткеннен кейін, жолақ алып, ол жолаққа «Манчестер Сити» жанкүйерлерімен қоштасу үшін: «Үш ұмытылмас жыл..Сау бол!» деп жазып, қоштасуын білдіріп кетті. Кейін «Манчестер Юнайтедтің» бас бапкері сэр Алекс Фергюсон, итальяндық маманның жұмысынан босатқанына қарсылығын, мынадай пікірмен білдірді:"«Манчиниді жұмысынан босатпауға да болар еді.Өйткені, команданы УЕФА Чемпиондар Лигасына шығарды, ел біріншілігінде екінші орынды алып берді, ал алдыңғы жылы Ситиді ел біріншілігінде чемпион қылып және Англия Кубогын алып, бір емес, екі жүлде алып берді. Мен бұл итальяндық маманды жұмысынан кеткеніне басында таңғалдым, бірақ кейбір басшыларының сөзіне сүйенсек, барлығы дұрыс деп ойлаймын. Ал былай, Манчини бұндай түрмен клубтан кеткені дұрыс емес деп ойлаймын»""© сэр Алекс Фергюсон"Кейіннен, клуб директор Феррано Сориано да пікірін білдірді:"«Келесі маусым осы маусымнан да сәттірек болады деп ойлаймын. Қазір жоспарласақ, біз осы алдыңғы бес жылда бес трофей ұтуымыз да мүмкін. Келесі маусымда, біз ешқандай жүлде ала алмай, кейін, лезде екі жүлде алуымыз да әбден мүмкін»""© Феррано Сориано"2013 жылдың 14 маусымында, «Сити» «Малаганың » тренері, чилилік маман Мануэль Пеллегриниді өздерінің бас бапкері қылды. Ағылшындық БАҚ-тарға сенсек, «Сити» чилилік маманмен үш жылға келісім-шартқа отырып, жалақысы жылына £3,4 миллион бағасында болды. Жаңа бапкер келісімен, «Сити» жаздық трансферде жақсы ойыншылар ала білді, және команда қатарынан Райан Макгиверн, Жереми Элан, Майкон, Коло Туре және Уэйн Бридж атты ойыншылар кетті. Карим Рекик, Гарет Барри, Абдул Разак басқа клубқа жалға кетті. Бұлармен қоса, командадан, Мұхаммед Әбу мен Скотт Синклерде кетіп қалды. Ал Тевес «Ювентус » клубына €9 миллион бағасына кетсе, Роке Санта Круз бен Роберто Манчинидің ұлы Филиппо тегін агент атанды. Сол жаздық трансферде, «Сити» қатарына 32-жастағы «Атлетико » клубының орталық қорғаушысы Мартин Демикелис және украиндық клуб «Шахтер » қатарынан Фернандиньо және де €25 миллион бағасына Стеван Йоветич, испандықтар Хесус Навас пен Альваро Негредо толықты.